pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ หารือกับคณะทูต UAE เตรียมร่วมจัดงาน World Expo 2020 Dubai
วันพฤหัสบดีที่ 19 กรกฎาคม 2561
รมว.ดิจิทัลฯ หารือกับคณะทูต UAE เตรียมร่วมจัดงาน World Expo 2020 Dubai
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ดร.ณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล (depa) และผู้บริหาร depa ได้ร่วมหารือกับ H.E. Mr. Saif Abdulla Mohammed Khalfan Alshamisi เอกอัครราชทูตสหรัฐอาหรับเอมิเรตส์ประจําประเทศไทย และคณะฯ เรื่องการเตรียมการจัดงานนิทรรศการ World Expo 2020 Dubai เพื่อเสริมสร้างความเข้าใจในการเตรียมงานรวมถึงขั้นตอนการดําเนินงานตลอดระยะเวลากว่า 3 ปี ในการพัฒนาแนวคิด ออกแบบและก่อสร้าง Thailand Pavilion ให้เป็นไปด้วยความราบรื่นและสําเร็จลงตามกรอบระยะเวลาที่กําหนดไว้ โดย รมว.กระทรวงดิจิทัลฯ ได้นําเสนอแนวคิดของการพัฒนาด้านดิจิทัลของไทยใน 2 มิติหลัก คือ “Digital Development” และ “Digital for Development” ทั้งนี้ การจัดงานดังกล่าวถือเป็นนิทรรศการระดับโลก ซึ่งจะจัดขึ้นเป็นครั้งแรกในภูมิภาคตะวันออกกลาง ระหว่างเดือนตุลาคม 2563 – เมษายน 2564 รวมระยะเวลาการจัดแสดงงานทั้งสิ้น 6 เดือน ภายใต้หัวข้อ “CONNECTING MIND CREATING THE FUTURE” (เชื่อมความคิด สร้างอนาคต) เพื่อแบ่งปันความรู้ความก้าวหน้าทางนวัตกรรมและกระตุ้นให้เกิดแรงบันดาลใจในการร่วมมือกันสร้างสรรค์อนาคตอันยั่งยืน โดยกระทรวงดิจิทัลฯ ได้มอบหมายให้ depa เป็นหน่วยงานเจ้าภาพหลักและเป็นตัวแทนประเทศไทยในการดําเนินโครงการจนจบงานในปี พ.ศ. 2564 ซึ่งประเทศไทยจะเข้าร่วมแสดงนิทรรศการฯ ในพื้นที่โซน Mobility บนพื้นที่กว่า 3,600 ตร.ม. การหารือดังกล่าวมีขึ้น เมื่อวันที่ 16 กรกฎาคม 2561 ณ โรงแรมเซ็นทารา แกรนด์ แอท เซ็นทรัลพลาซ่า ลาดพร้าว ถนนพหลโยธิน เขตจตุจักร กรุงเทพฯ
********************
รัฐบาลไทย-ข่าวทำเนียบรัฐบาล-รัฐมนตรีช่วย ก.อุต ลงพื้นที่ติดตาม รับฟังประเด็นปัญหาและข้อเสนอแนะจากผู้ประกอบการตามมาตรการพิเศษเพื่อขับเคลื่อน SMEs สู่ยุค 4.0 การยกระดับเศรษฐกิจชุมชน (Local Economy) จ.สงขลา
วันพุธที่ 28 มีนาคม 2561
รัฐมนตรีช่วย ก.อุต ลงพื้นที่ติดตาม รับฟังประเด็นปัญหาและข้อเสนอแนะจากผู้ประกอบการตามมาตรการพิเศษเพื่อขับเคลื่อน SMEs สู่ยุค 4.0 การยกระดับเศรษฐกิจชุมชน (Local Economy) จ.สงขลา
รัฐมนตรีช่วยว่าการกระทรวงอุตสาหกรรม ลงพื้นที่เพื่อหารือ ติดตาม รับฟังประเด็นปัญหาและข้อเสนอแนะจากผู้ประกอบการตามมาตรการพิเศษเพื่อขับเคลื่อน SMEs สู่ยุค 4.0 การยกระดับเศรษฐกิจชุมชน (Local Economy)
จ.สงขลา : วันนี้ (28 มีนาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม ลงพื้นที่เพื่อหารือ ติดตาม รับฟังประเด็นปัญหาและข้อเสนอแนะจากผู้ประกอบการตามมาตรการพิเศษเพื่อขับเคลื่อน SMEs สู่ยุค 4.0 การยกระดับเศรษฐกิจชุมชน (Local Economy) โดยที่แรกได้เยี่ยมชมห้างหุ้นส่วนจํากัด ข้าวต้มมัดเนินขุนทอง เลขที่ 11 ซอยหมู่บ้านเนินขุมทองวิลเลจ ตําบลควนลัง อําเภอหาดใหญ่ จังหวัดสงขลา
“ข้าวต้มมัด" ผลิตและจัดจําหน่ายข้าวต้มเนินขุมทอง ต้มสามเหลี่ยมใส่ไส้ ขนม และของฝากมากมาย ซึ่งเป็นขนมจากภูมิปัญญาเป็น "ของฝากจากหัวใจคนทําสู่ความอร่อยเต็มๆ คํา" จัดเป็นสินค้าของฝากจากอําเภอหาดใหญ่ที่มีผู้นิยมซื้อไปฝาก ภายในร้านมีขนมข้าวฟ่างกวน ข้าวเหนียวแดงกวน มะพร้าวแก้ว ขนมขี้มอด ซึ่งขนมทุกอย่างจะมีเอกลักษณ์เฉพาะของเนินขุมทอง เน้นคุณภาพและความอร่อย โดยข้าวต้มมัดเนินขุมทองได้เข้าร่วมโครงการของศูนย์ส่งเสริมอุตสาหกรรมภาคที่ 11 กรมส่งเสริมอุตสาหกรรม โครงการพัฒนาศักยภาพวิสาหกิจขนาดกลางและขนาดย่อม เพื่อรองรับเขตเศรษฐกิจพิเศษ ในปี 2559 และในปี 2560-2561 โดยมีนางสาวศุภานิชณ์ บุญสุวรรณ์ เจ้าของข้าวต้มมัดเนินขุมทอง ให้การต้อนรับ
รัฐบาลไทย-ข่าวทำเนียบรัฐบาล-การประชุมรัฐมนตรีว่าการกระทรวงการคลังเอเปค ครั้งที่ 24 วันที่ 20 – 21 ตุลาคม 2560 ณ เมืองฮอยอัน สาธารณรัฐสังคมนิยมเวียดนาม
วันพุธที่ 18 ตุลาคม 2560
การประชุมรัฐมนตรีว่าการกระทรวงการคลังเอเปค ครั้งที่ 24 วันที่ 20 – 21 ตุลาคม 2560 ณ เมืองฮอยอัน สาธารณรัฐสังคมนิยมเวียดนาม
รัฐมนตรีว่าการกระทรวงการคลัง ได้รับมอบหมายจากนายกรัฐมนตรีให้เป็นหัวหน้าคณะผู้แทนไทยเข้าร่วมการประชุมรัฐมนตรีว่าการกระทรวงการคลังเอเปค (APEC FMM) ครั้งที่ 24 ในระหว่างวันที่ 20 - 21 ตุลาคม 2560 ณ เมืองฮอยอัน สาธารณรัฐสังคมนิยมเวียดนาม
นายสุวิชญ โรจนวานิช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงว่า นายอภิศักดิ์ ตันติวรวงศ์ รัฐมนตรีว่าการกระทรวงการคลัง ได้รับมอบหมายจากนายกรัฐมนตรีให้เป็นหัวหน้าคณะผู้แทนไทยเข้าร่วมการประชุมรัฐมนตรีว่าการกระทรวงการคลังเอเปค (APEC Finance Ministers’ Meeting: APEC FMM) ครั้งที่ 24 ในระหว่างวันที่ 20 - 21 ตุลาคม 2560 ณ เมืองฮอยอัน สาธารณรัฐสังคมนิยมเวียดนาม โดยมีรัฐมนตรีว่าการกระทรวงการคลังหรือผู้แทนจากสมาชิกเอเปค จํานวน 21 เขตเศรษฐกิจ ประกอบด้วย ออสเตรเลีย บรูไน แคนาดา ชิลี จีน เขตบริหารพิเศษฮ่องกง อินโดนีเซีย ญี่ปุ่น เกาหลีใต้ มาเลเซีย เม็กซิโก นิวซีแลนด์ ปาปัวนิวกินี เปรู ฟิลิปปินส์ รัสเซีย สิงคโปร์ จีนไทเป ไทย สหรัฐอเมริกา และเวียดนาม รวมทั้งผู้แทนจากองค์กรระหว่างประเทศเข้าร่วมการประชุมด้วย
แนวคิดหลัก (Theme) ของการประชุม APEC FMM ในครั้งนี้ คือ “การเสริมสร้างพลวัตใหม่และการสร้างอนาคตร่วมกัน” (Creating New Dynamism, Fostering Shared Future) โดยจะหารือใน 5 ประเด็นหลัก ได้แก่ (1) สถานการณ์เศรษฐกิจและการเงินโลกและภูมิภาค (2) การป้องกันการกัดกร่อนฐานภาษีและการโยกย้ายกําไรไปต่างประเทศ (Base Erosion and Profit Shifting) (3) การลงทุนระยะยาวในโครงสร้างพื้นฐาน (Long - term Investment in Infrastructure) (4) การบริหารความเสี่ยงและการประกันภัยเพื่อรองรับความเสี่ยงจากภัยพิบัติ (Disaster Risk Financing and Insurance) และ (5) การเข้าถึงบริการทางการเงิน (Financial Inclusion) รวมทั้งติดตามการดําเนินการตามแผนปฏิบัติการเซบู (Cebu Action Plan) ของสมาชิกเอเปค นอกจากนี้ รัฐมนตรีว่าการกระทรวงการคลังเอเปคจะมีการหารือเกี่ยวกับการสร้างความมั่นคงทางการคลังและความมีเสถียรภาพของหนี้สาธารณะ (Fiscal Consolidation and Public Debt Sustainability) อีกด้วย
การเข้าร่วมการประชุมของรัฐมนตรีว่าการกระทรวงการคลังในครั้งนี้ นอกจากจะได้มีการหารือในเรื่องการส่งเสริมความร่วมมือด้านเศรษฐกิจ การเงิน และการคลังระหว่างสมาชิกเอเปคแล้ว ยังจะเป็นโอกาสที่รัฐมนตรีว่าการกระทรวงการคลังของไทยจะได้นําเสนอแนวนโยบายด้านเศรษฐกิจที่สําคัญๆ ของรัฐบาลต่อที่ประชุมรัฐมนตรีว่าการกระทรวงการคลังเอเปค
ทั้งนี้ กระทรวงการคลังจะแถลงผลการประชุมรัฐมนตรีว่าการกระทรวงการคลังเอเปค ครั้งที่ 24 ให้ทราบต่อไป
สํานักนโยบายเศรษฐกิจระหว่างประเทศ สํานักงานเศรษฐกิจการคลัง โทร. 0 2273 9020 ต่อ 3613
รัฐบาลไทย-ข่าวทำเนียบรัฐบาล-กรมการขนส่งทางบก ระบุ!!! ประชาชนในเขตกรุงเทพมหานครนิยมมาใช้บริการชำระภาษีรถประจำปีที่สำนักงานของกรมการขนส่งทางบกมากที่สุด เดือนเมษายน 2560 สามารถจัดเก็บภาษีรถได้กว่า 406 ล้านบาท
วันพฤหัสบดีที่ 25 พฤษภาคม 2560
กรมการขนส่งทางบก ระบุ!!! ประชาชนในเขตกรุงเทพมหานครนิยมมาใช้บริการชําระภาษีรถประจําปีที่สํานักงานของกรมการขนส่งทางบกมากที่สุด เดือนเมษายน 2560 สามารถจัดเก็บภาษีรถได้กว่า 406 ล้านบาท
รองลงมาเป็นช่องทาง เลื่อนล้อ ต่อภาษี (Drive Thru for Tax) ชําระภาษีโดยไม่ต้องลงจากรถ และหน่วยรับชําระภาษีเคลื่อนที่ตามโครงการช็อปให้พอ แล้วต่อภาษี (Shop Thru for Tax)ตามลําดับ พร้อมสนับสนุนและพัฒนาการนําเทคโนโลยีสารสนเทศมาให้บริการประชาชนหลากหลายยิ่งขึ้น
นายณันทพงศ์ เชิดชู รองอธิบดีกรมการขนส่งทางบก กล่าวว่า จากการที่กรมการขนส่งทางบกอํานวยความสะดวกให้ประชาชนสามารถเลือกชําระภาษีรถประจําปีได้หลากหลายช่องทางนั้น ผลปรากฏว่าเดือนเมษายน 2560 ประชาชนยังคงนิยมใช้บริการรับชําระภาษีรถยนต์ ณ สํานักงานขนส่งกรุงเทพมหานครพื้นที่ 1 – 5 ของกรมการขนส่งทางบกมากที่สุด จํานวน 434,347 ราย จัดเก็บภาษีรถได้ทั้งสิ้น 406,403,930.95 บาท รองลงมาเป็นการใช้บริการรับชําระภาษีรถผ่านช่องทาง “เลื่อนล้อ ต่อภาษี” (Drive Thru for Tax) ชําระภาษีโดยไม่ต้องลงจากรถ จํานวน 60,109 ราย จัดเก็บภาษีรถได้ทั้งสิ้น 109,071,238.47 บาท และการใช้บริการชําระภาษีรถที่ห้างสรรพสินค้าในวันเสาร์ – อาทิตย์ตามโครงการ “ช้อปให้พอ แล้วต่อภาษี” (Shop Thru for Tax) มีประชาชนมาใช้บริการจํานวน 38,553 ราย จัดเก็บภาษีรถได้ทั้งสิ้น 57,331,823.13 บาท การรับชําระภาษีรถผ่านระบบอินเตอร์เน็ตที่เว็บไซต์ www.dlte-serv.in.th สามารถจัดเก็บภาษี ได้ทั้งสิ้น 13,477,276.84 บาท ส่วนที่ศูนย์บริการร่วมคมนาคม เชิงสะพานสมเด็จพระเจ้าตากสิน ที่ให้บริการทุกวันจันทร์ – ศุกร์ ตั้งแต่เวลา 08.30 – 15.00 น. จัดเก็บภาษีได้ทั้งสิ้น 11,715,577.04 บาท ส่วนช่องทางอื่นๆ ได้แก่ เคาน์เตอร์เซอร์วิส สามารถจัดเก็บภาษีได้ทั้งสิ้น 7,752,430 บาท และการรับชําระภาษีรถที่ไปรษณีย์และผ่านโทรศัพท์มือถือ จัดเก็บภาษีได้ทั้งสิ้น 1,623,027.90 บาท
รองอธิบดีกรมการขนส่งทางบก กล่าวเพิ่มเติมว่า กรมการขนส่งทางบกมุ่งพัฒนาคุณภาพการให้บริการให้แก่ประชาชนที่มาติดต่อราชการได้รับความสะดวก รวดเร็ว ด้วยการนําระบบ QR Code ใช้เป็นช่องทางเข้าถึงแอพพลิเคชั่น DLT eForm แอพพลิเคชั่นที่ให้บริการด้านทะเบียนและภาษีรถ นอกจากนี้ได้จัดตั้ง“ศูนย์ราชการสะดวก (Government Easy Contact Center : GECC)” ในการให้บริการประชาชนที่มาติดต่อสอบถามข้อมูล พร้อมให้คําแนะนําต่างๆ โดยมีการจัดตั้งศูนย์ราชการสะดวก (GECC) ที่กรมการขนส่งทางบก จตุจักร สํานักงานขนส่งกรุงเทพมหานครพื้นที่ 1 – 4 และสํานักงานขนส่งจังหวัดทั่วประเทศ สําหรับเจ้าของรถที่มีความประสงค์ชําระภาษีรถล่วงหน้าก็สามารถชําระภาษีรถล่วงหน้าได้ไม่เกิน 3 เดือน และต้องเป็นรถที่ไม่ค้างชําระภาษีรถเกินกว่า 1 ปี สําหรับรถยนต์ที่มีอายุการใช้งานครบ 7 ปี หรือรถจักรยานยนต์ที่มีอายุการใช้งานครบ 5 ปี ต้องนํารถเข้ารับการตรวจสภาพจากสถานตรวจสภาพรถเอกชน (ตรอ.) ซึ่งปัจจุบันมีระบบการรายงานผลแบบออนไลน์ ทําให้เจ้าของรถได้รับความสะดวกยิ่งขึ้น รองอธิบดีกรมการขนส่งทางบก กล่าวในที่สุด
รัฐบาลไทย-ข่าวทำเนียบรัฐบาล-คณะรัฐมนตรีเห็นชอบแต่งตั้ง พลเอก บุญสร้าง เนียมประดิษฐ์ เป็นประธานคณะกรรมการปฏิรูปสำนักงานตำรวจ
วันอังคารที่ 4 กรกฎาคม 2560
คณะรัฐมนตรีเห็นชอบแต่งตั้ง พลเอก บุญสร้าง เนียมประดิษฐ์ เป็นประธานคณะกรรมการปฏิรูปสํานักงานตํารวจ
คณะรัฐมนตรีเห็นชอบแต่งตั้ง พลเอก บุญสร้าง เนียมประดิษฐ์ เป็นประธานคณะกรรมการปฏิรูปสํานักงานตํารวจ
วันนี้ (4 กรกฎาคม 2560) เวลา 15.00 น. ณ บริเวณห้องโถง ตึกบัญชาการทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงเรื่องการแต่งตั้งคณะกรรมการปฏิรูปสํานักงานตํารวจแห่งชาติว่า คณะรัฐมนตรีเห็นชอบแต่งตั้ง พลเอก บุญสร้าง เนียมประดิษฐ์ เป็นประธานคณะกรรมการฯ พร้อมกับได้ให้แนวทางการทํางานไปแล้ว เพื่อให้เกิดความชัดเจนมากขึ้น โดยเฉพาะการทํางานในพื้นที่ระดับจังหวัดด้วยจะต้องทํางานร่วมกับผู้ว่าราชการเพื่อทํางานร่วมกัน ในการรักษาความสงบเรียบร้อยในพื้นที่ของแต่ละจังหวัด และเพื่อให้ประชาชนเกิดความเชื่อมั่น มีความสุข แต่สายการบังคับบัญชายังขึ้นตรงกับผู้บัญชาการตํารวจแห่งชาติเหมือนเดิม
------------------------------------
รัฐบาลไทย-ข่าวทำเนียบรัฐบาล-​พลเอก ธนะศักดิ์ ปฏิมาประกร รองนายกรัฐมนตรี ได้เป็นประธานการประชุมขับเคลื่อนงานด้านการท่องเที่ยวและกีฬา
วันอังคารที่ 27 มิถุนายน 2560
​พลเอก ธนะศักดิ์ ปฏิมาประกร รองนายกรัฐมนตรี ได้เป็นประธานการประชุมขับเคลื่อนงานด้านการท่องเที่ยวและกีฬา
ในวันอังคารที่ 27 มิถุนายน พ.ศ. 2560 เวลา 1630 ที่ทําเนียบรัฐบาล โดยมีรัฐมนตรีว่าการกระทรวงการท่องเที่ยวและกีฬา ปลัดกระทรวงการท่องเที่ยวและกีฬา พร้อมคณะผู้บริหารของกระทรวงการท่องเที่ยวและกีฬา เข้าร่วมการประชุม
เพื่อติดตามความก้าวหน้าในการดําเนินการ ได้แก่ โครงการเจ้าบ้านที่ดี / Amazing Thai Host, โครงการอบรมมัคคุเทศก์, โครงการตู้ประชารัฐ, พระราชบัญญัติมหาวิทยาลัยกีฬาแห่งชาติ, โครงการ Digital Tourism, ปีท่องเที่ยวไทย, การจัดประชุม Sport Accord Convention 2018 และ การจัดการแข่งขัน MOTO GP ตลอดจนแผนการดําเนินงานราย 3 เดือน และแผนการประชาสัมพันธ์ด้านการท่องเที่ยวและกีฬา
รัฐบาลไทย-ข่าวทำเนียบรัฐบาล-สธ.ประชุมวิชาการพัฒนางานประจำสู่งานวิจัย
วันพุธที่ 12 กันยายน 2561
สธ.ประชุมวิชาการพัฒนางานประจําสู่งานวิจัย
กระทรวงสาธารณสุข จัดประชุมวิชาการพัฒนางานประจําสู่งานวิจัย ประจําปี 2561 เพื่อเพิ่มคุณภาพงานบริการผู้ป่วยและประชาชน แลกเปลี่ยนเรียนรู้ผลงานวิจัยจากการทํางานจริง
กระทรวงสาธารณสุข จัดประชุมวิชาการพัฒนางานประจําสู่งานวิจัย ประจําปี 2561 เพื่อเพิ่มคุณภาพงานบริการผู้ป่วยและประชาชน แลกเปลี่ยนเรียนรู้ผลงานวิจัยจากการทํางานจริง
วันนี้ (12 กันยายน 2561) ที่โรงแรมโลตัสปางสวนแก้ว จังหวัดเชียงใหม่ ศาสตราจารย์ คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยคณะผู้บริหาร เปิดการประชุมวิชาการพัฒนางานประจําสู่งานวิจัย (MOPH R2R Forum) กระทรวงสาธารณสุข ประจําปี 2561 ภายใต้หัวข้อ "R2R To Future Health Care" พร้อมปาฐกถาพิเศษ “R2R กับแผนพัฒนาบุคลากรสาธารณสุข เพื่อรองรับแผนยุทธศาสตร์ระยะ 20 ปี ” โดยร่วมกับคณะแพทยศาสตร์ ศิริราชพยาบาล มหาวิทยาลัยมหิดล จัดขึ้นระหว่างวันที่ 12 – 14 กันยายน 2561 เพื่อให้บุคลากรสาธารณสุขทุกวิชาชีพจากทั่วประเทศกว่า 4,500 คน ได้แลกเปลี่ยนความรู้แนวคิด ประสบการณ์ รวมทั้งงานวิจัยต่าง ๆ ที่เกิดขึ้นจากการทํางานจริง เพื่อให้เกิดองค์ความรู้ นวัตกรรมที่ทันสมัย นําไปปรับปรุงระบบงานให้เกิดประโยชน์ต่อประชาชนและวงการสาธารณสุข
ศาสตราจารย์ คลินิก เกียรติคุณ นายแพทย์ปิยะสกลกล่าวว่า กระทรวงสาธารณสุข ได้นําแนวคิดการพัฒนางานประจําสู่งานวิจัย หรือ R2R เพื่อพัฒนาคุณภาพงานบริการประชาชน ให้ผู้ปฏิบัติงานได้เรียนรู้การแก้ปัญหาที่พบในการทํางานจริง หรือพัฒนางานให้ดียิ่งขึ้น โดยนําความก้าวหน้าทางเทคโนโลยีสารสนเทศ เทคโนโลยีด้านสุขภาพ ระบบอิเล็กทรอนิกส์ ระบบการสื่อสารไร้สาย ระบบ Internet of Things (IOT) อุปกรณ์อินเทอร์เน็ตในทุกสรรพสิ่งและ Big Data นํามาสร้างสรรค์ผลงาน R2R ที่เปลี่ยนแปลงระบบงานบริการ เปลี่ยนแปลงวิธีการทํางานของผู้ให้บริการ และเปลี่ยนแปลงความรู้สึกของผู้รับบริการ รวมทั้งเป็นการพัฒนาศักยภาพบุคลากรสาธารณสุขให้เกิดการพัฒนาตนเอง และสร้างสรรค์ผลงานเพื่อประโยชน์ของประชาชนอย่างต่อเนื่อง ตามค่านิยมองค์กร MOPH ของกระทรวงสาธารณสุข คือ Originality การสร้างสรรค์สิ่งใหม่ให้เกิดขึ้นเพื่อการพัฒนาระบบสาธารณสุขไทยในยุค Thailand 4.0 ทั้งการบริการ รักษา ส่งเสริม สุขภาวะที่ดีของประชาชน
ทั้งนี้ ในปีนี้ มีผู้เสนอผลงานวิชาการ R2R เข้ารับการคัดเลือกจํานวน 1,000 เรื่อง ผ่านการคัดเลือกเป็นผลงานวิชาการพัฒนางานประจําสู่งานวิจัยดีเด่นจํานวน 31 เรื่อง และนําเสนอผลงานประเภทโปสเตอร์แววดีมีลุ้น 180 เรื่อง ซึ่งผ่านการคัดเลือกจากผู้ทรงคุณวุฒิจากคณะแพทยศาสตร์ศิริราชพยาบาล มหาวิทยาลัยมหิดล และผู้ทรงคุณวุฒิจากภาคีเครือข่ายทุกภาคส่วน มาร่วมนําเสนอการประชุม พร้อมทั้งจัดนิทรรศการผลงานวิชาการ R2R ดีเด่นจากกรมวิชาการเขตสุขภาพ และหน่วยงานในกํากับ การบรรยาย/อภิปรายทางวิชาการ โดยผู้ทรงคุณวุฒิทั้งจากในประเทศและต่างประเทศ การประกวดผลงานทางวิชาการ การประกวดผลงานวิชาการดีเด่น นอกจากนี้ ยังได้จัดให้มีการนําเสนอผลงานวิชาการจากนักวิจัยระดับมืออาชีพ และผลงานจากกลุ่มพัฒนานักวิจัยเพื่อเผยแพร่องค์ความรู้ให้บุคลากรได้นําไปประยุกต์ใช้ในพื้นที่
**************************** 12 กันยายน 2561
รัฐบาลไทย-ข่าวทำเนียบรัฐบาล-นายกรัฐมนตรีมอบรางวัลให้ผู้ชนะเลิศการประกวดคำขวัญชลประทานโลก ครั้งที่ 2 พร้อมชมนิทรรศการประชาสัมพันธ์การจัดการประชุมชลประทานโลก ครั้งที่ 2 และการประชุมมนตรีฝ่ายบริหารระหว่างประเทศ
วันเสาร์ที่ 22 ตุลาคม 2559
นายกรัฐมนตรีมอบรางวัลให้ผู้ชนะเลิศการประกวดคําขวัญชลประทานโลก ครั้งที่ 2 พร้อมชมนิทรรศการประชาสัมพันธ์การจัดการประชุมชลประทานโลก ครั้งที่ 2 และการประชุมมนตรีฝ่ายบริหารระหว่างประเทศ
นายกรัฐมนตรีมอบรางวัลให้ผู้ชนะเลิศการประกวดคําขวัญชลประทานโลก ครั้งที่ 2 พร้อมชมนิทรรศการประชาสัมพันธ์การจัดการประชุมชลประทานโลก ครั้งที่ 2 และการประชุมมนตรีฝ่ายบริหารระหว่างประเทศ ครั้งที่ 67 ซึ่งจะจัดขึ้นระหว่างวันที่ 6-12 พ.ย. 59 ที จ.เชียงใหม่่
วันนี้(13 ก.ย.59) เวลา 09.15 น. ณ บริเวณห้องโถง ชั้นล่าง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ ในฐานะประธานกรรมการอํานวยการจัดการประชุมชลประทานโลก ครั้งที่ 2 และการประชุมมนตรีฝ่ายบริหารระหว่างประเทศ ครั้งที่ 67พร้อมคณะผู้จัดงาน ได้นําผู้ชนะเลิศการประกวดคําขวัญการประชุม 2nd WIF และ 67th IEC เข้าพบและรับรางวัลจากนายกรัฐมนตรีเพื่อเป็นขวัญและกําลังใจ ซึ่งผู้ที่ได้รับรางวัลชนะเลิศฯคือ นางสุภาพร ทองพุก กรรมการลุ่มน้ําปิงตอนบน จังหวัดเชียงใหม่ ด้วยคําขวัญว่า “Smart Irrigation for Food Security: ZERO Hunger” หมายถึง “การชลประทานอัจฉริยะเพื่อความมั่นคงทางอาหาร: ปราศจากความหิวโหย” พร้อมกับนําชมนิทรรศการฯ เพื่อประชาสัมพันธ์การจัดประชุมชลประทานโลก ครั้งที่ 2
ทั้งนี้ การจัดการประชุมดังกล่าวมีวัตถุประสงค์เพื่อส่งเสริมและพัฒนาคุณภาพผลงานทางวิชาการ การแลกเปลี่ยนองค์ความรู้ด้านการชลประทานและการระบายน้ําเวทีนานาชาติ ตลอดจนเสริมสร้างภาพลักษณ์ของประเทศในด้านความพร้อม และศักยภาพการจัดประชุมนานาชาติ โดยประเทศไทยได้รับเกียรติเป็นเจ้าภาพซึ่งจะจัดขึ้นระหว่างวันที่ 6-12 พฤศจิกายน 2559 ณ ศูนย์ประชุมและแสดงสิค้านานาชาติเฉลิมพระเกียรติ 7 รอบ พระชนมพรรษา จังหวัดเชียงใหม่ ในหัวข้อการบริหารจัดการน้ําภายใต้สภาวะการเปลี่ยนแปลง (Role of Irrigation for sustainable Food Production) โดยผู้เข้าร่วมการประชุมประกอบด้วยรัฐมนตรี เจ้าหน้าที่ระดับสูง เอกอัครราชทูตจากนานาประเทศ นักวิชาการ และผู้สนใจต่างๆ จากทั่วโลก เข้าร่วมกว่า 1000 คน
โอกาสนี้ นายกรัฐมนตรีได้กล่าวขอบคุณรัฐมนตรีและผู้มีส่วนเกี่ยวข้องพร้อมทั้งสั่งการให้หาวิธีการแก้ปัญหาน้ําอย่างบูรณาการและยั่งยืน และประเทศไทยมีรายได้หลักจากการส่งออกสินค้าเกษตร จึงเห็นควรสนับสนุนให้สร้างมูลค่าเพิ่มด้วยวิธีการต่างๆ ขณะเดียวกันขอให้ทุกภาคส่วนเตรียมความพร้อมในการแก้ปัญหาน้ําหลากในช่วงฤดูฝน นอกจากนี้ นายกรัฐมนตรีได้กล่าวย้ําในตอนท้ายว่า ขอให้ทุกฝ่ายที่เกี่ยวข้องได้ช่วยกันส่งเสริมตลาดเกษตรดิจิทัล เพื่อพัฒนาสินค้าการเกษตรด้วยนวัตกรรมและเทคโนโลยีทั้งระดับต้นทาง กลางทาง และปลายทาง เพื่อเป็นทางเลือกหนึ่งให้เกษตรกรรุ่นใหม่ได้เพิ่มศักยภาพในการผลิตสินค้าเกษตรที่มีคุณค่า เพิ่มรายได้และพัฒนาคุณภาพชีวิตให้ดีขึ้น พร้อมกันนี้ขอให้คนไทยทุกคนเห็นความสําคัญ ของ “ทรัพยากรน้ํา” เพราะว่าน้ําทุกหยดมีค่า
**********************************
กลุ่มประชาสัมพันธ์และเผยแพร่สํานักโฆษก
สิริภัทร รายงาน
ดวงใจ ตรวจ
รัฐบาลไทย-ข่าวทำเนียบรัฐบาล-กรมวิทย์ฯ เผยขั้นตอนการตรวจหาระดับภูมิคุ้มกันในหนูที่ได้รับวัคซีนโควิด 19 [กระทรวงสาธารณสุข]
วันอาทิตย์ที่ 7 มิถุนายน 2563
กรมวิทย์ฯ เผยขั้นตอนการตรวจหาระดับภูมิคุ้มกันในหนูที่ได้รับวัคซีนโควิด 19 [กระทรวงสาธารณสุข]
กรมวิทย์ฯ เผยขั้นตอนการตรวจหาระดับภูมิคุ้มกันในหนูที่ได้รับวัคซีนโควิด 19
อธิบดีกรมวิทยาศาสตร์การแพทย์เผยขั้นตอนการตรวจหาระดับภูมิคุ้มกันในหนูที่ได้รับวัคซีนต้นแบบ  โควิด 19 ด้วยวิธี plaque reduction neutralization test (PRNT) โดยเน้นย้ําถ้าเซรั่มในเลือดหนูทําให้มีการติดเชื้อลดลงอย่างน้อย 50 เปอร์เซ็นต์ แสดงว่าวัคซีนต้นแบบมีภูมิคุ้มกันในการป้องกันเชื้อโรคได้ ซึ่งวัคซีนต้นแบบนี้ จะนําไปทดลองในลิง และในคนต่อไป
นายแพทย์โอภาส การย์กวินพงศ์ อธิบดีกรมวิทยาศาสตร์การแพทย์เปิดเผยว่า กรมวิทยาศาสตร์การแพทย์ โดยสถาบันชีววัตถุ เป็นห้องปฏิบัติการในการควบคุมคุณภาพวัคซีนภาครัฐซึ่งองค์การอนามัยโลกให้การรับรองเป็นห้องปฏิบัติการที่ได้มาตรฐานในระดับภูมิภาค สําหรับการวิจัยพัฒนาวัคซีนโควิด 19 ในประเทศ กรมวิทย์ฯ ได้ช่วยตรวจหาระดับภูมิคุ้มกันในหนูที่ได้รับวัคซีนต้นแบบ โดยวิธี plaque reduction neutralization test (PRNT) ซึ่งต้องทดสอบโดยใช้เชื้อไวรัสโควิด 19 ภายใต้ระดับความปลอดภัยทางชีวภาพระดับ 3 การทดลองโดยนําซีรั่มจากเลือดหนูที่ได้รับวัคซีนต้นแบบมาเจือจางที่ระดับต่างๆกัน จากนั้นนํามาผสมกับไวรัสโควิด 19 ก่อนนําไปใส่ลงในเซลล์แล้วนําไปบ่มในอุณหภูมิที่เหมาะสม นาน 6 วัน จากนั้นนําไปย้อมสีและตรวจนับจํานวนไวรัส ถ้าซีรั่มในเลือดไม่มีภูมิคุ้มกัน เซลล์ก็จะติดเชื้อ 100 เปอร์เซ็นต์ แต่ถ้าเซรั่มในเลือดมีภูมิคุ้มกันสามารถป้องกันเชื้อได้ ไวรัสที่อยู่ในเซลล์ที่มีการติดเชื้อจะลดลงอย่างน้อย 50 เปอร์เซ็นต์ ซึ่งภูมิคุ้มกันที่ได้ ไม่สามารถระบุได้แน่ชัดว่าสามารถป้องกันโรคได้ดีหรือไม่ เนื่องจากยังไม่มีข้อมูลที่ชัดเจนและยอมรับ
อธิบดีกรมวิทยาศาสตร์การแพทย์กล่าวเพิ่มเติมว่า ในการดูภูมิคุ้มกันขึ้นดีหรือไม่ดีนั้น สามารถดูได้จากการเจือจางซีรั่ม ถ้าเจือจางมากและพบการทําลายเชื้อไวรัสโดยภูมิคุ้มกันในซีรั่มลดลง 50 เปอร์เซ็นต์ แสดงว่ามีภูมิคุ้มกันสูงในหนู ซึ่งวัคซีนต้นแบบของคณะแพทยศาสตร์ จุฬาลงกรณ์มหาวิทยาลัยที่ส่งมาให้กรมวิทยาศาสตร์การแพทย์ตรวจพบว่าสามารถเจือจางซีรั่มไปถึง 500 เท่า ยังสามารถทําลายเชื้อไวรัสได้ แสดงว่าในซีรั่มหนูมีภูมิคุ้มกันสูงต่อไวรัสโควิด 19 ขั้นตอนต่อไปวัคซีนต้นแบบนี้จะนําไปทดลองในลิงและในคนต่อไป
"ส่วนในประเด็นเรื่องของการจะได้ใช้วัคซีนเมื่อไหร่นั้น เป็นเรื่องของอนาคตยังไม่สามารถตอบได้ ซึ่งบางประเทศรายงานเร็วที่สุดต้นปี 2564 บางประเทศรายงานปลายปี 2564 ซึ่งการวิจัยพัฒนาวัคซีนไม่ใช่เรื่องง่าย แต่ละขั้นตอนต้องทดสอบในสิ่งมีชีวิตทําให้ผลที่ได้มีความแปรปรวนของการทดสอบ จึงคาดการณ์ได้ยากว่าวัคซีนที่มีคุณภาพ มีความปลอดภัยและมีประสิทธิผลนั้น จะสําเร็จได้เมื่อใด อย่างไรก็ตามเชื่อว่าประเทศไทยมีศักยภาพทั้งบุคลากรและเทคโนโลยีที่ไม่ได้เป็นรองนานาชาติมากนัก โดยเฉพาะมหาวิทยาลัยหรือหน่วยงานภาคอุดมศึกษาต่างๆมีความพร้อม เพียงแต่เราไม่สามารถดําเนินการเพียงหน่วยงานเดียวได้อย่างครบวงจร จึงจําเป็นต้องอาศัยความร่วมมือกันในหลายภาคส่วน เพื่อให้ประเทศไทยสามารถพัฒนาและผลิตวัคซีนโควิด 19 จนประสบความสําเร็จได้"นายแพทย์โอภาสกล่าว
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือสื่อโซเซียล อย่าปลุกระดมให้ความสำคัญเสนอข่าวการเคลื่อนไหวของกลุ่มคนอยากเลือกตั้ง จนขยายกลายเป็นความขัดแย้ง
วันพุธที่ 9 มกราคม 2562
นายกรัฐมนตรีขอความร่วมมือสื่อโซเซียล อย่าปลุกระดมให้ความสําคัญเสนอข่าวการเคลื่อนไหวของกลุ่มคนอยากเลือกตั้ง จนขยายกลายเป็นความขัดแย้ง
นายกรัฐมนตรีขอความร่วมมือสื่อโซเซียล อย่าปลุกระดมให้ความสําคัญเสนอข่าวการเคลื่อนไหวของกลุ่มคนอยากเลือกตั้ง จนขยายกลายเป็นความขัดแย้ง
วันนี้ (8 มกราคม 2561) เวลา 14.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการเตรียมการรับมือการเคลื่อนไหวกลุ่มคนอยากเลือกตั้งว่า ขอความร่วมมือสื่อโซเซียลอย่าปลุกระดมให้ความสําคัญเสนอข่าวการเคลื่อนไหวของกลุ่มดังกล่าว ซึ่งตอนนี้มีการปลุกระดมจํานวนมากขึ้นเรื่อย ๆ
กรณีนายยงยุทธ ติยะไพรัช ผู้สนับสนุนพรรคเพื่อชาติ ที่เสนอให้มีการตั้งโต๊ะเจรจาเพื่อพานายทักษิณ ชินวัตร อดีตนายกรัฐมนตรีกลับประเทศ นายกรัฐมนตรีกล่าวว่า ไม่ได้สนใจเรื่องดังกล่าว เพราะรัฐบาลไม่มีนโยบายคุยกับผู้หลบหนีคดี หากไม่ได้กระทําความผิดขอให้มาสู้คดีตามกระบวนการยุติธรรม
ส่วนกรณีตํารวจบุรีรัมย์จับกุมตัว นายพรชัย ศรีสุริยันโยธิน อดีต ส.ส.พรรคเพื่อไทย ซึ่งเป็นว่าที่ผู้สมัคร ส.ส. นั้น นายกรัฐมนตรีกล่าวว่า เป็นการกระทําผิดตามกฎหมายหรือเปล่าก็ไม่ทราบ ทั้งนี้ การจับกุมบุคคลดังกล่าวเป็นไปตามกฎกติกา และการปฏิบัติหน้าที่ตามกฎหมาย ซึ่งวันนี้ได้สั่งการให้เจ้าหน้าที่ตํารวจ และฝ่ายความมั่นคงติดตามนักการเมืองทุกพรรคการเมือง หากพบกระทําความผิดกฎหมายก็ต้องจับกุมดําเนินคดี ซึ่งการจับกุมว่าด้วยหลักฐานเป็นสําคัญ หากไม่พบการกระทําความผิดก็ไม่มีการจับกุม
สําหรับกรณี กระแสข่าวว่า ป.ป.ช. เตรียมรื้อคดีบริหารจัดการน้ํา และเยียวยาม็อบ เพื่อสกัดนายชัชชาติ สิทธิพันธุ์ แกนนําพรรคเพื่อไทย ที่ถูกวางตัวชิงตําแหน่งนายกรัฐมนตรีนั้น นายกรัฐมนตรีกล่าวว่า เป็นเรื่องของการกล่าวในสื่อโซเซียลมีเดีย และเป็นเรื่องของ ป.ป.ช. ในการตรวจสอบ
-----------------------------------------
รัฐบาลไทย-ข่าวทำเนียบรัฐบาล-นายกรัฐมนตรีชื่นชมคณะนักร้องประสานเสียงเยาวชนไทยหลัง ชนะการขับร้องประสานเสียงชิงแชมป์โลกครั้งที่ 10
วันพุธที่ 22 สิงหาคม 2561
นายกรัฐมนตรีชื่นชมคณะนักร้องประสานเสียงเยาวชนไทยหลัง ชนะการขับร้องประสานเสียงชิงแชมป์โลกครั้งที่ 10
นายกรัฐมนตรีชื่นชมคณะนักร้องประสานเสียงเยาวชนไทยหลัง ชนะการขับร้องประสานเสียงชิงแชมป์โลกครั้งที่ 10
วันนี้ (22 สิงหาคม 2561) เวลา 15.00 น. นางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นําคณะนักร้องประสานเสียงเยาวชนไทย Thai Youth Choir (TYC) พร้อมด้วยผู้อํานวยเพลง (conductor) จํานวน 41 คน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีฟ้า ตึกสันติไมตรี ทําเนียบรัฐบาล สรุปสาระสําคัญดังนี้
นายกรัฐมนตรีกล่าวชื่นชมคณะนักร้องประสานเสียงเยาวชนไทย และผู้อํานวยเพลง ที่ได้ไปสร้างผลงานและสร้างชื่อเสียงให้กับประเทศ โดยได้รับรางวัล 2 เหรียญทอง จากการเดินทางไปเข้าร่วมแข่งขันการขับร้องประสานเสียงชิงแชมป์โลกครั้งที่ 10 (World Choir Games 2018) ณ เมืองสวาเน สาธารณรัฐแอฟริกาใต้ ระหว่างวันที่ 8-16 กรกฎาคม 2561 โดยนายกรัฐมนตรีรู้สึกดีใจที่เยาวชนไทยได้รับรางวัลดังกล่าว นําชื่อเสียงและความสุขมาสู่ประเทศไทย รวมทั้งเผยแพร่วัฒนธรรมอันดีงามของไทยให้ต่างชาติได้รับรู้ ในโอกาสนี้ นายกรัฐมนตรีได้ขอให้คณะนักร้องประสานเสียงเยาวชนไทยปรับตัวสู่ยุคโลกาภิวัตน์รู้ทันเข้าใจโลกในปัจจุบัน และพัฒนาศักยภาพของตนเองอยู่ตลอดเวลา ซึ่งการร้องเพลงและศิลปะดนตรีนับเป็นสิ่งหนึ่งที่จะสร้างศักยภาพให้เยาวชนไทยก้าวหน้าไปสู่ระดับโลกได้
ในช่วงท้าย นายกรัฐมนตรีรับชมการขับร้องของคณะนักร้องประสานเสียงเยาวชนไทยในบทเพลง สหัสแสง โดยมีนายอธิชัย ตระกูลเดช เป็นผู้อํานวยเพลง ซึ่งเป็นบทเพลงที่ใช้แข่งขันในสาขา Mixed Chamber Choirs ในการเข้าร่วมแข่งขันการขับร้องประสานเสียงชิงแชมป์โลกครั้งที่ 10 (World Choir Games 2018)
ทั้งนี้ การเข้าร่วมแข่งขันการขับร้องประสานเสียงชิงแชมป์โลกครั้งที่ 10 (World Choir Games 2018) คณะนักร้องประสานเสียงของไทย ได้รับรางวัล 2 เหรียญทอง ในการแข่งขันครั้งนี้ ใน 2 สาขา ได้แก่ สาขา Mixed Chamber Choirs หรือวงประสานเสียงขนาดกลาง ที่มีทั้งเสียงผู้หญิงและเสียงผู้ชาย และสาขา Spiritual หรือ บทเพลงศาสนาของคนผิวสี โดยมีคณะนักร้องประสานเสียงเข้าร่วมจํานวนถึง 292 คณะ จาก 46 ประเทศ และจัดขึ้นเป็นประจําทุก 2 ปี ซึ่งการแข่งขันครั้งต่อไปในปี 2563 จะจัดขึ้นที่ประเทศเบลเยี่ยม